دكتور في الجامعة بدأ محاضرته وهو ماسك كوباية فيها شوية مية. رفعها قدام الطلبة كلهم وسألهم "تفتكروا الكوباية دي وزنها قد ايه؟"
"٥٠ جرام!" "١٠٠ جرام!" "١٢٥ جرام!" الطلبة جاوبوا.
"انا مش عارف بالظبط غير لما اوزنها،" قال الدكتور، "بس، سؤالي هو: هيحصل ايه لو مسكتها كده كام دقيقة؟"
"مفيش حاجة،" قالوا الطلبة.
"طيب، هيحصل ايه لو مسكتها كده ساعة؟" سأل الدكتور.
"دراعك هيبدأ يوجعك،" قال واحد من الطلبة.
"صح، طيب هيحصل ايه لو مسكتها يوم كامل؟"
"دراعك ممكن يتشل، وممكن تروح المستشفى،" طالب تاني قال.
"كويس جداً! بس في كل ده، وزن الكوباية اتغير؟" سأل الدكتور.
"لأ"
"امال ايه اللي خلى الدراع يوجع والعضلات تتعب؟"
الطلبة اتحيروا.
"حط الكوباية،" قال واحد من الطلبة.
"بالظبط!" قال الدكتور. "مشاكل الحياة زي كده بالظبط. لو فكرت فيها دقايق في دماغك هتحس انها عادي. فكر فيها وقت طويل هتبدأ توجعك. فكر فيها اكتر من كده هتبدأ تتعبك. مش هتعرف تعمل اي حاجة. مهم تفكر في مشاكلك في الحياة، بس الأهم انك 'تحطها جنباً' في آخر كل يوم قبل ما تنام. كده مش هتكون متوتر؛ هتصحى كل يوم منتعش وقوي وتقدر تتعامل مع اي مشكلة، اي تحدي يجيلك في طريقك!"
,.
ايه احسن عنوان للنص ده؟
حط الكوباية خلي الكوباية في ايدك واجه التحديات المشاكل مالية حياتنا